দলীয় মিটিং থেকে ফেরার পথে ডোমকলে খুন তৃণমূল নেতা | Southbengal - News18 Bangla, Today's Latest Bengali News
দলীয় মিটিং থেকে ফেরার পথে ডোমকলে খুন তৃণমূল নেতা
Updated:Mar 19, 2019 11:04 AM IST
#ডোমকল: ভোটের আগে ডোমকলে খুন তৃণমূল নেতা। দলীয় মিটিং সেরে বাড়ি ফেরার পথে খুন হলেন ডোমকলের তৃণমূল পঞ্চায়েত সমিতির কর্মধ্যক্ষ আলতাফ শেখ। বাইকে করে গড়াইমারি পঞ্চায়েতের উপপ্রধান সাবির শেখকে নিয়ে বাড়ি ফেরার পথে কুচিয়ামারা গ্রামে আক্রান্ত হন আলতাফ।
জানা গিয়েছে, চার-পাঁচজন দুষ্কৃতি একটি ভ্যানে করে এসে তাঁদের পথ আটকায়। অভিযোগ, মাটিতে ফেলে ধারালো অস্ত্র দিয়ে কোপানো হয় আলতাফ ও সাবিরকে। সাবির কোনওরকমে পালাতে পারলেও, ঘটনাস্থলেই মৃত্যু হয় আলতাফের। ডোমকল মহকুমা হাসপাতালে তাঁকে মৃত ঘোষণা করা হয়। গুরুতর আহত সাবিরের চিকিৎসা চলছে মুর্শিদাবাদ মেডিক্যালে। ঘটনায় কংগ্রেস ও সিপিএম জড়িত বলে দাবি ডোমকলের পুরপ্রধান সৌমিক হোসেনের।
#Domkol#Elections 2019#Lok Sabha elections 2019
First published: 11:04:28 AM Mar 19, 2019